b'\n_START_ARTICLE_\nAFC Ajax\n_START_PARAGRAPH_\nAmsterdamsche Football Club Ajax, poznan kot AFC Ajax ali samo Ajax je nizozemski nogometni klub iz Amsterdama. Ustanovljen je bil 18. marca 1900 in igra v Eredivisie, 1. nizozemski nogometni ligi. Ajax (poimenovan po mitolo\xc5\xa1kem gr\xc5\xa1kem heroju Aiasu) je najuspe\xc5\xa1nej\xc5\xa1i nizozemski klub do sedaj, saj dr\xc5\xbei 33 liga\xc5\xa1kih naslovov prvaka in 18 naslovov prvaka nizozemskega pokala (KNVB Pokal). Hkrati pa je tudi svetovno gledano eden najuspe\xc5\xa1nej\xc5\xa1ih klubov, saj je bil v 20. stoletju nekaj \xc4\x8dasa celo 7. najuspe\xc5\xa1nej\xc5\xa1i klub v Evropi. Slednje si je Ajax priboril s 4 naslovi prvaka Lige prvakov, kjer je bil tudi dvakrat finalist in dvakrat polfinalist, z 1 naslovom prvaka Evropske lige, z 1 naslovom prvaka Pokala Intertoto, z 1 naslovom prvaka pokala pokalnih zmagovalcev, s 3 naslovi prvaka Evropskega Superpokala ter z 1 naslovom prvaka Interkontinentalnega Pokala. Skupaj z Eindhovnom in Feyenoordom tvori trojico nizozemskih klubov, kateri so osvojili kakr\xc5\xa1enkoli evropski pokal._NEWLINE_Ajaxov doma\xc4\x8di stadion je Amsterdam ArenA, ki sprejme 53.502 gledalcev. Barvi dresov sta rde\xc4\x8da in bela. Zaradi izvora imena kluba imajo nogometa\xc5\xa1i Ajaxa nadimek de Godenzonen (sinovi bogov).'